

**POLICA OSIGURANJA PRAVNE ZAŠTITE ZA ČLANOVE HKSR U 2020. -**

**specifikacija**

**Ugovaratelj osiguranja:** Hrvatska komora socijalnih radnika

**Početak osiguranja:** 01.03.209 (00:00 sati)

**Istek osiguranja:** 28.02.2020 (24:00 sati)

**Osigurano je:** Osigurani su članovi Hrvatske komore socijalnih radnika upisani u registar komore, koji posjeduju valjanju licencu za rad i uredno ispunjavaju svoje članske obaveze.

**Opseg osiguranja:**

* Pravna zaštita savjetovanja - jedan usmeni pravni savjet godišnje za svakog člana HKSR (važi u Republici Hrvatskoj.)
* Opća odštetno i kazneno pravna zaštita za članove HKSR na profesionalnom području o Opća odštetno pravna zaštita na profesionalnom području važi u Europi u geografskom smislu u slučaju kad su socijalni radnici oštećeni na način da su im nanesene tjelesne ozlijede ili im je oštećena ili uništena osobna imovina tijekom obavljanja posla ili vezano uz posao.
  + Klauzula HRK075 – Odštetni zahtjevi zbog povrede časti i dobrog imena Osigurateljna zaštita se proširuje na pokriće troškova ostvarivanja odštetnih zahtjeva u okviru opće odštetno pravne zaštite zbog povrede časti i dobrog imena do visine najviše 5% osigurane svote odnosno do maksimalnog iznosa 5.000 € za svaki štetni događaj i važi u Republici Hrvatskoj (ako je za postupak nadležan sud u Republici Hrvatskoj), kod pravnog zastupnika odabranog od strane osiguratelja. Za svako pokriće po klauzuli 075 potrebno je odobrenje od HKSR.
  + Klauzula KHR077 – Osiguranje privatnog tužitelja Kao proširenje pokrića osigurateljna zaštita obuhvaća i zastupanje osiguranika za kaznena djela za koja je u Kaznenom zakonu propisano da se progone prema privatnoj tužbi. Osigurateljna zaštita postoji samo ako je za kazneni postupak nadležan sud u Republici Hrvatskoj.

* + Opća kazneno pravna zaštita na profesionalnom području važi u Europi u geografskom smislu



**Klauzula HRK071** – Obrana u disciplinskom postupku

Uključeno je i pokriće troškova u disciplinskim postupcima pokrenutim protiv Osiguranika u svezi s radnjama i propustima nastalim u obavljanju djelatnosti kao profesionalne djelatnosti, pred tijelima Komore i pred poslodavcem pod uvjetima iz članka 19. OUPZ SK 18/1 i klauzule K072.

**Klauzula HRK072** – Proširenje pokrića pravne zaštite kod kaznenih djela i prekršaja

*Osigurateljna zaštita obuhvaća troškove i izdatke obrane u kaznenim i prekršajnim postupcima, bez obzira na fazu postupka, koji nastanu u obavljanju djelatnosti kao profesionalne djelatnosti, koja je navedena na polici i važi u Europi (u geografskom smislu), pod uvjetom, da se radi o postupcima za:*

1. kazneno djelo koje se može počiniti s svjesnim ili nesvjesnim nehajem;
2. kazneno djelo koje se može počiniti s izravnom ili neizravnom namjerom, čak i ako kazneni progon postoji za to djelo ako je počinjeno iz nehaja i ako je za to djelo (u slučaju namjere) zapriječena kazna zatvora do maksimalno 15 (petnaest) godina;
3. prekršaj nastao u svezi s radnjama i propustima u obavljanju profesionalne djelatnosti;
4. prekršaj koji se može počiniti izravnom ili neizravnom namjerom;
5. u slučaju pravomoćne osuđujuće presude zbog kaznenog djela ili prekršaja počinjenog s izravnom namjerom, zaštita se retrogradno ukida. U tom slučaju Osiguranik se obvezuje osiguratelju izvršiti povrat svih davanja koja je osiguratelj izvršio po osnovi ugovora o osiguranju.

**Klauzula HRK074 – Osigurani slučaj:**

U osnovu je osigurani slučaj budući događaj, neizvjestan i nezavisan od isključive volje Ugovaratelja osiguranja ili Osiguranika. Ugovor o osiguranju je ništetan ako je u trenutku njegova sklapanja već nastao osigurani slučaj ili nastupio osigurani rizik, ili je osigurani slučaj bio u nastupanju, ili je bilo izvjesno da će nastupiti, ili je već tada bila prestala mogućnost da on nastane. Osigurani slučaj koji je nastao za vrijeme trajanja osiguranja, a čiji je uzrok iz vremena koje prethodi sklapanju ugovora o osiguranju ili iz vremena kada je osiguranje bilo prekinuto, nije pokriven osiguranjem ***osim u slučaju da Osiguraniku optužni prijedlog ili zahtjev za provođenje disciplinskog postupka odnosno postupka pred poslodavcem kao i pred nadležnom Komorom (HKSR), odnosno rješenje o potvrdi optužnice u kaznenom postupku, bude dostavljeno za vrijeme trajanja ugovora o osiguranju. Ova klauzula se ne primjenjuje ako je štetni događaj nastao za vrijeme valjanosti druge police osiguranja pravne zaštite.***

*Osjećaj sigurnosti potiče unutarnji mir i zadovoljstvo svakog čovjeka !*

*Vaš Certitudo tim*